Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Akras, 22 Ctembeṛ 2021 13:27 Ɣran-t : 76 n tikkal\nLEZZAYER TAMANEƔT – Yessiẓref unabaḍ ugar 24.000 n temzal i wumi fkan 310 n yimelyaren n yidinaren gar useggas n 2020 akked 2021, aya yers deg wahil n usnefli n yisunen n tili, i d-icar, ass n usinas (ttlata) deg Lezzayer tamaneɣt, uneɣlaf Amenzu, aneɣlaf n Tiẓraf, Aïmene Benabderrahmane.\nUssisen n yiduba inagduden yerzan asnefli n yisunen n tili, ttwasẓerfen seg useggas n 2020 ar assa, deg yiwen n wahil ideg llant 24.216 n temzal i wumi fkan 310 n yimelyaren n yidinaren, i d-yesseddi Mass Benabderrahmane, mi d-yessissen n Uɣawas n tigawt n unabaḍ sdat n Usqamu n Uɣlan.\nAmḍan n yisenfaren yekfan yewweḍ ɣer 13.135 yebḍan ɣef 1343 n tɣiwanin, i d-yesfates, yerna yenna-d dakken isenfaren-a rzan timzal n waman n tissit, tuqqna ɣer uẓḍwu n trisiti akked wurrig akked uẓeḍwu n tzuliɣin, rnu-yas asmal n Tdawsa n yijufar akked ureqqeɛ n tallunin n usgunfu.\nIfuṛes tagnit uneɣlaf Amenzu yezzireg-d dakken, lebni n Lezzayer tamaynut ad iɛeddi ɣef uselhu n ukatar n tmeddurt n uɣerman akked usnefli anmetti adamsan n tmurt.\nLast modified on Aynas, 27 Ctembeṛ 2021 16:50\nIsunen n Tili\nYeffeɣ-d ass n : Akras, 22 Ctembeṛ 2021 13:27 Taggayt : TIMNAḌIN Ɣran-t : 76 n tikkal Bḍu